open-index/open-wikipedia-markdown huggingface dataset:
Tri Jekyll & Mr. Hyde (vuoden 1931 elokuva)

**Tri Jekyll & Mr. Hyde** (*Dr. Jekyll and Mr. Hyde*) on Rouben Mamoulianin ohjaama yhdysvaltalainen elokuva vuodelta 1931. Elokuva perustuu Robert Louis Stevenson pienoisromaaniin Tohtori Jekyll ja Mr. Hyde. Elokuva vedettiin levityksestä Metro-Goldwyn-Mayerin tehtyä kirjasta uuden filmatisoinnin vuonna 1941, mutta se julkaistiin uudelleen 1970-luvulla.

Fredric March sai roolistaan parhaan miespääosan Oscar-palkinnon. Elokuva oli Oscar-ehdokkaana myös kuvauksesta ja sovitetusta käsikirjoituksesta.

Elokuvan juoni poikkeaa alkuperäisestä kirjasta monella tapaa, joista mainittavin on että elokuvassa paljastetaan välittömästi että Jekyll ja Hyde ovat sama henkilö, kun taas kirjassa se selviää vasta viimeisillä sivuilla. Myöskin hahmo jonka perspektiivistä tarina kerrotaan on vaihtunut, kirjassa se oli Jekyllin hyvä ystävä, kun taas elokuvassa se on Jekyll.

## Roolit

## Myöhempi arvostus
*[[The New York Times]]in* kriitikot valitsivat *Tri Jekyll & Mr. Hyden* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
*
Erik Cronvall

**Erik Johan Cronvall** (3. huhtikuuta 1904 Helsinki – 5. syyskuuta 1979 Helsinki) oli suomalainen kapellimestari, viulisti ja musiikkipedagogi.

Cronvall opiskeli viulunsoittoa Helsingin Filharmonisen seuran orkesterikoulussa, Helsingin Musiikkiopistossa sekä Pariisissa, Berliinissä ja Wienissä. Cronvall oli Radio-orkesterin viulisti ja konserttimestari sen perustamisesta alkaen vuosina 1927–1953 sekä Radion sinfoniaorkesterin pitkäaikainen kapellimestari vuosina 1944–1970. Hän oli myös jäsenenä Linko–Cronvall–Selin-triossa ja sen perustamassa Sibelius-kvartetissa. Trioon kuuluivat Cronvallin lisäksi pianisti Erkki Linko ja sellisti Yrjö Selin.

Muiden töidensä ohella Cronvall opetti Sibelius-Akatemiassa sekä viulunsoittoa että yhteismusisointia ja johti useaa harrastajaorkesteria. Hänen johtamiinsa harrastajaorkestereihin kuuluivat Helsingin yliopiston Uusmaalaisen osakunnan orkesteri vuosina 1926–1946 ja Ylioppilaskunnan Soittajat -orkesteri vuosina 1946–1966, kumpikin kahdenkymmenen vuoden ajan. Cronvall sai Pro Finlandia -mitalin vuonna 1965 ja professorin arvonimen vuonna 1968.

Cronvallin puoliso oli pianisti Eevi Cronvall o.s. Voipio (1916–2009), jonka kanssa Cronvall esiintyi muun muassa duokonserteissa, radionauhoituksissa ja Sibelius-viikoilla. Heidän poikansa on toimittaja Aarno Cronvall.

## Lähteet
* 
* Hillila, Ruth-Esther & Blanchard Hong, Barbara 1997: Historical dictionary of the music and musicians of Finland.
*
Renato Cellini

**Renato Cellini** (1912–1967) oli kapellimestari. Hän syntyi Torinossa ja antoi ensimmäisen resitaalinsa sellistinä 10-vuotiaana. Myöhemmin hän oppi pianon- sekä urkujensoittoa ja myös opiskeli konservatoriossa sävellystä.

Cellini pääsi työskentelemään italialaisiin oopperataloihin ja Glyndebournen oopperafestivaaliin. Muutettuaan Yhdysvaltoihin hän työskenteli Metropolitan-oopperassa vuoteen 1954. Vuosina 1954–1964 hän oli New Orleans Opera Associationin musiikillinen johtaja. Hän johti oopperaa myös Méxicossa, Cincinnatissa sekä Caracasissa ja teki levytyksiä.

Syyskuussa 1950 sattuneen sydänkohtauksen jälkeen Cellini kärsi heikosta terveydestä. Hän kuoli vuonna 1967.

## Lähteet
Kaisa Sinikara

**Eeva Kaisa Sinikara** (s. 2. heinäkuuta 1947 Polvijärvi) on suomalainen kirjastonhoitaja ja teologian tohtori. Hän työskenteli Helsingin yliopistossa lähes 40 vuotta, ja jäi eläkkeelle Helsingin yliopiston kirjaston ylikirjastonhoitajan tehtävästä 2013. 

## Työura
Kaisa Sinikara valmistui teologian kandidaatiksi 1974, humanististen tieteiden kandidaatiksi 1979, teologian lisensiaatiksi 1988, ja väitteli tohtoriksi Helsingin yliopistossa 2007. Väitöskirja *Ammatti, ihminen ja maailmankuva murroksessa* käsitteli yliopistokirjastoja ja kirjastonhoitajia tietoyhteiskuntakaudella 1970–2005.

Sinikara työskenteli Helsingin yliopistossa tutkimusavustajana ja tutkijana vuosina 1974–1979 ja uskontotieteen tuntiopettajana 1980-luvulla. Opintohallinnon viransijaisuutta Sinikara hoiti teologisessa tiedekunnassa ja hallintovirastossa 1983–1985. Teologisessa tiedekunnassa hän työskenteli kirjastossa 1980-luvulla useiden vuosien ajan ennen valintaa kirjastotehtäviin Suomalaisen Kirjallisuuden Seurassa 1987–1989. Vuonna 1989 käynnistyi Suomen Akatemian ja Neuvostoliiton Tiedeakatemian rahoittama Bibliographia Studiorum Uralicorum -hanke, jossa Sinikaran vastuulla oli perinnetieteiden bibliografian päätoimittajuus. Hankkeen tuloksena luotiin 70 vuotta kattavat bibliografiat ja tietokannat viideltä tieteenalalta. 

Kaisa Sinikara toimi Opiskelijakirjaston osastopäällikkönä 1989–1996 ja johtajana 1997–2001, kun kirjastosta tuli yliopiston erillislaitos. Hallintovirastoon perustettua tieto- ja kirjastopalvelujen johtajan tehtävää Sinikara hoiti 2002–2009; tehtävä ja pieni koordinointiyksikkö perustettiin kansainvälisen kirjastoarvioinnin tuloksena. Vastuuna oli kehittää yliopiston kirjastolaitoksen digitaalisia kokoelmia ja palveluja, yhteinen henkilöstöstrategia ja valmistella kampus- ja tiedekuntakirjastojen yhteistä organisaatiota. 

Helsingin yliopiston kampus- ja tiedekuntakirjastot koottiin uudeksi Helsingin yliopiston kirjastoksi vuonna 2010. Sinikara toimi tämän uuden organisaation ylikirjastonhoitajana eläkkeelle jäämiseen 2013 saakka.  Eläkkeelle jäämisen jälkeen työ yliopistossa jatkui emerita-sopimuksena (2013–2023), minä aikana hän kirjoitti yliopiston kirjaston historian vuosilta 1828–2012.

## Tunnustuksia ja luottamustehtäviä

* Tasavallan presidentin myöntämä professorin arvo 13. joulukuuta 2013.
* Helsingin yliopiston kanslerin myöntämä oikeus käyttää professorin arvonimeä aikana, jona hän toimi Helsingin yliopiston ylikirjastonhoitajana 2010
* Suomen Leijonan ritarikunnan 1. luokan ritarimerkki 2008
* Helsingin yliopiston ylioppilaskunnan kunniamerkki leveässä sinisessä nauhassa 2007
* Helsingin yliopiston konsistorin jäsen 1995–2000

## Julkaisut
Kaisa Sinikaran julkaisut (101) löytyvät kattavimmin kansainvälisestä ORCID-tietokannasta.

## Lähteet
Leo Laukkanen

**Leo Olavi Laukkanen** (11. lokakuuta 1913 Helsinki – 1. marraskuuta 1978 Helsinki) oli suomalainen kuvanveistäjä. Hän on tunnettu erityisesti abstrakteista pienoisveistoksistaan, jotka on useimmiten tehty graniitista.

Laukkanen opiskeli Taideteollisuuden keskuskoulussa vuosina 1931–1933. Vaikka Laukkasen tuotannon tunnetuin osa koostuu abstrakteista veistoksista, hän teki uransa alku- ja loppuvaiheissa myös esittäviä veistoksia sekä kivestä että pronssista, muun muassa naishahmoja. Vuonna 1980 Helsingin Taidehallissa oli laaja Laukkasen muistonäyttely, jonka teokset hän oli testamentannut Suomen taiteilijaseuralle.

Laukkanen oli kuvanveistäjä Wäinö Aaltosen assistentti vuosina 1948–1956.

## Lähteet
*
Kyhmykutina

**Kyhmykutina** eli **prurigo nodularis** on sairaus, josta kärsivälle kehittyy kutiavia kyhmyjä tavallisimmin raajoihin. Niitä voi kuitenkin esiintyä myös vartalolla. Enemmistö kyhmykutinaa sairastavista on 20–60-vuotiaita ja atoopikkoja. Sairaus on yleisempi naisilla. Se voi alkaa äkisti, mutta puolilla kutina puhkeaa hitaammin viikkojen tai kuukausien kuluessa. Taudin syy on tuntematon.

## Lähteet
Air Mikisew

**Air Mikisew** oli lentöyhtiö pohjoisessa Albertassa, Kanadassa. Sen pääkonttori sijaitsi Fort McMurrayssa. Yhtiön kotikenttä oli Fort McMurrayn lentoasema ja reittikohteita olivat Edmontonin keskuskenttä ja Fort Chipewyanin lentoasema. Reittiliikenteen lisäksi yhtiö suoritti sairaankuljetuslentoja Wood Buffalon alueella sekä tilauslentoja läntisen Kanadan alueella. Se asetettiin lentokieltoon huhtikuussa 2010 ja lopetti sen jälkeen toimintansa.

Air Mikisewin omisti *Mikisew Group Of Companies* -yhtiö, jonka taas yhteisomistaa noin 2&nbsp;500 Mikisew First Nationin asukasta. Mikisew-nimi tulicreen kielestä, jossa se tarkoittaa kotkaa.

Fort McMurrayn kauppakamari nimesi Air Mikisewin Fort McMurrayn vuoden 2005 yritykseksi.

## Laivasto
Air Mikisewin laivasto koostui seuraavista lentokoneista (maaliskuu 2010):

## Lähteet
Fitzwilliam College

**Fitzwilliam College** on yksi Cambridgen yliopiston 31&nbsp;collegesta. Fitzwilliam Collegen juuret ovat college-järjestelmän ulkopuolisessa instituutiossa, joka aloitti toimintansa vuonna 1869 Trumpington Streetillä Fitzwilliam-museota vastapäätä sijaitsevassa talossa. Tämä instituutio järjesti opetusta niille opiskelijoille, joilla ei ollut varaa opiskella jonkin collegen alaisuudessa. 1900-luvun jälkipuoliskolla tarve tällaiselle instituutiolle väheni, sillä Cambridgen yliopistoon oli luotu erilaisia stipendijärjestelyjä, jotka mahdollistivat myös vähävaraisten opiskelijoiden pääsyn college-järjestelmän piiriin. Nimellä *Fitzwilliam House* tunnettu instituutio sai kuninkaallisen erioikeuden ja muutti nimensä Fitzwilliam Collegeksi vuonna 1966.

College rakennettiin 1960-luvulla *Storey's Wayn* varteen. Ensimmäiset opiskelijoiden rakennukset suunnitteli Sir Denys Lasdun ja ne valmistuivat vuonna 1966. Collegen kappelin on suunnitellut Sir Richard MacCormac. *Gatehouse*-pihan ja auditorion on suunnitellut arkkitehtitoimisto *Allies and Morrison*. Uusi kirjasto ja tietotekniikkakeskus ovat *Edward Cullinan Architects* -arkkitehtitoimiston suunnittelemat ja ne avataan 2010. Collegen keskellä sijaitsee *The Grove*, vuonna 1813 valmistunut William Custancen suunnittelema rakennus, joka on nykyisin suojeltu. Emma Darwin asui tässä talossa 1883–1896 miehensä Charles Darwinin kuoleman jälkeen. Rakennus liitettiin osaksi Fitzwilliam Collegea vuonna 1988.

## Lähteet

## Aiheesta muualla
Eero (sarjakuva)

**Eero** on Petteri Tikkasen sarjakuva-albumi, jonka päähenkilö on Eero. *Eero* sai vuoden 2010 Sarjakuva-Finlandian. Eero esiintyi jo Tikkasen *Kanerva*-albumeissa, mutta Tikkanen halusi tuoda hahmoon uuden näkökulman, ja *Eerossa* Kanerva jää sivuhenkilöksi. 

Tikkanen tarjosi *Eeroa* ensin Egmontille, mutta "se tuli bumerangina takaisin". Sen kustansi sittemmin Like, ja siinä vaiheessa hän lisäsi siihen pinkkiä ja sinistä. Albumissa Eeron lapsuus loppuu ja hän lähestyy murrosikää. Palkinnon ansiosta Eeron tarina jatkuu, ja tulevat tarinat kertovat mopoikäisestä ja autoikäisestä Eerosta.

## Lähteet
*  

## Aiheesta muualla
* 
* Juha Mäkinen: Eero . Savon sanomat 12.10.2009.
* Jarkko Sikiö: Erään lapsuuden loppu. Kvaak.fi 10.1.2010.
Savannikirvinen

**Savannikirvinen** (*Anthus caffer*) on afrikkalainen varpuslintu. Sen elinympäristö käsittää mantereen itä- ja eteläosia Etelä-Etiopiasta ja Etelä-Keniasta Kongoon, Angolaan ja Etelä-Afrikkaan. Siitä tunnetaan viisi alalajia. Karl Jakob Sundevall kuvaili lajin holotyypin Mohapoanista Limpopon varrelta Etelä-Afrikasta 1851.

## Lähteet
Huviretki hirttopaikalle

**Huviretki hirttopaikalle** () on Peter Weirin ohjaama australialainen mystinen draamaelokuva vuodelta 1975. Se kertoo sisäoppilaitoksen tyttöoppilaiden huviretkestä Hanging Rock -nimiselle kalliomuodostelmalla, missä kolme heistä katoaa salaperäisesti. Elokuva sijoittuu vuoteen 1900.

*Huviretki hirttopaikalle* oli Peter Weirin läpimurtoelokuva ja myös yksi ensimmäisistä maailmanlaajuisesti menestyneistä australialaisista elokuvista.

Suomessa elokuva sai uusintaensi-illan valkokankaalla ELKE ry:n levittämänä restauroituna versiona.

## Rooleissa

## Palkinnot
Voitetut BAFTA-palkinnot:
*paras kuvaus –  Russell Boyd

## Lähteet
Richard Stites

**Richard Stites** (2. joulukuuta 1931 Philadelphia, Pennsylvania, Yhdysvallat – 7. maaliskuuta 2010 Helsinki) oli arvostettu yhdysvaltalainen historiantutkija ja Venäjä-asiantuntija. Hän oli Georgetownin yliopiston professori ja Helsingin yliopiston kunniatohtori.

Stites kirjoitti teoksensa pitkälti Kansalliskirjaston Slavica-osaston aineistoa hyväksikäyttäen.

## Teokset
*The Women's Liberation Movement in Russia: Feminism, Nihilism, and Bolshevism, 1860-1930, 1978, 2d ed. 1991
*Revolutionary Dreams: Utopian Vision and Social Experiment in the Russian Revolution, 1989, 2d ed. 1991
*Russian Popular Culture: Entertainment and Society since 1900, 1992
*Culture and Entertainment in Wartime Russia, 1941-1945, 1995
*Mass Culture in Soviet Russia, 1995
*Serfdom, society, and the arts in Imperial Russia, 2005

## Lähteet

## Aiheesta muualla
* Richard Stitesin muistokirjoitus Helsingin Sanomissa
*Richard Stites, Russian Studies in at the Slavonic Library
*Richard Stites, Historian of Russian Culture, Dies at 78, New York Times
Baptiste Gentili

**Baptiste Gentili** (s. 17. syyskuuta 1957) on ranskalainen jalkapallovalmentaja ja entinen keskikenttäpelaaja. 

## Ura pelaajana

Gentili aloitti pelaajaurana 1974 AC Ajaccion keskikentällä. Hän pelasi seurassa yhden kauden siirtyen tämän jälkeen OGC Niceen, jossa vierähti kahdeksan kautta. Gentili pelasi nizzalaisseurassa 81 sarjaottelua onnistuen 32 kertaa maalinteossa. Hän oli joukkueen kanssa saavuttamassa hopeaa Ranskan liigassa 1976 ja Coupe de Francessa 1978. Gentili siirtyi paikallisvastustaja AS Cannesiin 1983. Hän pelasi urallaan vielä myös FC Mulhousessa ja Gazélec Ajacciossa, kunnes lopetti vuonna 1992.

### Meriitit pelaajana

* Ranskan mestaruushopeaa: 1976
* Coupe de Francen hopeaa: 1978

## Ura valmentajana

Valmennusuransa Gentili aloitti 1992 AC Ajacciossa. Seura oli pudonnut Division 2:sta Nationaliin ja Gentilin tavoitteena oli palauttaa korsikalaisseura mahdollisimman korkealle. Vuonna 1994 Ajaccio juhli Korsikan mestaruutta ja neljä vuotta myöhemmin Nationalin voittoa. Kaudeksi 1998/99 Division 2:een palannut Ajaccio oli sarjassa Gentilin johdolla parhaimmillaan seitsemäs. Hän saikin jättää tehtävänsä kauden 2000/01 jälkeen.

Pitkän Ajaccio-pestinsä jälkeen hän toimi kaudella 2001/02 lyhyen aikaa FC Martigues’n päävalmentajana, muttei onnistunut pelastamaan seuraa putoamiselta Division 2:sta. Kauden jälkeen hän siirtyi AS Beauvais Oisen peräsimeen, mutta seura romahti hänen johdollaan Division 2:n seitsemänneltä sijalta putoajaksi ja Gentili sai potkut kauden jälkeen.

Toukokuussa 2004 Gentili palasi Korsikalle, tällä kertaa Gazélec Ajaccion päävalmentajana. Hän voitti seuran kanssa Korsikan mestaruuden 2005, mutta huonot tulokset johtivat potkuihin marraskuussa 2005. Tämän jälkeen Gentili oli pari vuotta sivussa valmennustehtävistä, kunnes siirtyi 2007 Ligue 2:een pudonneen FC Nantes Atlantiquen apuvalmentajaksi. Hän toimi tehtävässä kauden ajan.

Helmikuussa 2010 Gentili nimettiin Ligue 2:ssa kehnosti pelanneen FC Nantes Atlantiquen kolmanneksi valmentajaksi kauden aikana. Gentilin johdolla Nantes oli lopulta 15:s ja vältti putoamisen Nationaliin. Kaudella 2010/11 hän ei kuitenkaan kohtuullisesta alusta huolimatta saanut Nantes’n peliä kulkemaan ja sijoituksen pudottua keskikastin alemmalle puolelle hän sai potkut maaliskuussa 2011.

Tammikuussa 2012 Gentili siirtyi Jean Tiganan apulaisvalmentajaksi kiinalaisseura Shanghai Shenhuaan. Pesti Kiinassa päättyi potkuihin huhtikuussa 2012.

 
### Meriitit valmentajana

* Korsikan mestaruus (2): 1994, 2005

## Lähteet
Keltahoususirkku

**Keltahoususirkku** (*Pselliophorus tibialis*) on Keski-Amerikassa tavattava sirkkuleihin kuuluva varpuslintu.

## Koko ja ulkonäkö
Kooltaan keltahoususirkku on noin 18&nbsp;cm. Väritykseltään keltahoususirkku on lähes kokonaan hyvin tumman harmaa. Pää, kurkku, siivet ja pyrstö ovat hieman muuta ruumista tummemmat. Aikuisten lintujen reisissä on keltaiset höyhentupsut, jotka puuttuvat nuorilta yksilöiltä.

## Levinneisyys ja elinympäristö
Keltahoususirkkua tavataan Costa Ricasta sekä Panaman länsiosista. Lajin elinympäristöä ovat ylänkömaiden metsien reunat, tiheiköt, pensaikkoiset laaksot ja pensaikot soiden lähettyvillä. Elinympäristöt sijaitsevat useimmiten 1&nbsp;500&ndash;3&nbsp;000 metrin korkeudella merenpinnasta.

## Elintavat ja ravinto
Keltahoususirkut liikkuvat useimmiten pareittain tai pieninä ryhminä ja saattavat liittyä sekaparviksi tangaroiden tai kerttulien kanssa. Laji käyttää ravintonaan marjoja ja kukkien mettä sekä myös hyönteisiä ja hämähäkkejä.

## Lähteet
Keniankirvinen

**Keniankirvinen** (*Anthus latistriatus*) on kirvisten sukuun kuuluva keskiafrikkalainen varpuslintu, joka luokiteltiin aikaisemmin kalliokirvisen alalajiksi. Keniankirvisen elinympäristö tunnetaan huonosti. Se pesinee Itombwen ylängöllä Kongon demokraattisen tasavallan itäosissa. Pesimäajan ulkopuolella sitä tavataan Lounais-Ugandassa, Luoteis-Tansaniassa ja Länsi-Keniassa. Frederick John Jackson kuvaili lajin holotyypin Kavirondosta Lounais-Keniasta vuonna 1899.

## Lähteet
Frederick John Jackson

**Frederick John Jackson** (1860 Catterick, North Yorkshire – 1929 Beaulieu-sur-Mer, Ranska) oli englantilainen tutkimusmatkailija, lintutieteilijä ja siirtomaahallinnon virkamies.

Päätettyään opiskelunsa Shrewsbury Schoolissa ja Cambridgen Jesus Collegessa Jackson johti retkikunnan tapaamaan Emin Pashaa Egyptiin. Vuonna 1899 hän johti toista retkikuntaa, joka tutki Britannian uutta siirtomaata Keniaa (tuolloin vielä osa Itä-Afrikan protektoraattia). Myöhemmin hänet nimitettiin Kenian ensimmäiseksi kuvernööriksi. Hän toimi myös Ugandan protektoraatin kuvernöörinä vuosina 1911–1918.

Jackson kirjoitti teoksen *The Birds of Kenya Colony and Uganda Protectorate*, joka julkaistiin postuumisti vuonna 1938. Hän oli perustamassa *East Africa and Uganda Natural History Society* -nimistä yhdistystä ja toimi sen puheenjohtajana. Jacksonin kuoltua hänen laaja eläinkokoelmansa myytiin ja sittemmin se katosi.

Jackson nimesi linnuista keniankirvisen (*Anthus latistriatus*) 1899.

## Lähteet
*Natural History Museum 

### Viitteet
Gabriele Oriali

**Gabriele Oriali** (s. 25. marraskuuta 1952) on italialainen jalkapalloilija. Hän pelasi pääosin puolustavana keskikenttäpelaajana, mutta pystyi pelaamaan myös keskuspuolustajana. Nykyisin Oriali kuuluu italialaisen Inter Milanon henkilöstöön.

## Ura pelaajana

Gabriele Oriali aloitti uransa Inter Milanon junioriseurassa ja pelasi siellä neljä kautta kunnes nousi seuran edustusjoukkueeseen. Hän debytoi Interin paidassa kaudella 1970–1971 Interin voittaessa mestaruuden.

Oriali ei ollut teknisilta taidoiltaan parhaimmistoa, mutta hän oli erinomainen puolustamaan ja merkkaamaan vastustajan pelaajan.

Ensimmäisen kerran Oriali kutsuttiin Italian maajoukkueeseen 21. joulukuuta 1978 ystävyysotteluun Espanjaa vastaan. Ansaittuaan nopeasti paikkansa aloituskokoonpanossa, hän teki ensimmäisen ja myös ainoan maalinsa Italian maajoukkueessa ystävyysottelussa Ruotsia vastaan Firenzessä 26. syyskuuta 1979 ottelussa, joka päättyi Italian 1-0 voittoon.

Voitettuaan scudetton Interin kanssa 1979–1980 hän pelasi Italian joukkueessa 1980 EM-kisoissa. Italia sijoittui kisoissa neljänneksi hävittyään rangaistuspotkukilpailussa Tšekkoslovakialle. Interissä Oriali voitti toisen Italian cupin kaudella 1981–1982. Kaikkiaan hän pelasi Interin paidassa Italian cupissa 70 ottelussa tehden 8 maalia.

Oriali pelasi Interissä 45 ottelua eurocupeissa tehden 3 maalia. Hän kuului Interin joukkueeseen sen hävitessä Ajaxille Euroopan cupin finaalissa kaudella 1971–1972.

Oriali muistetaan myös sankarimaisesta esityksestä Milanon derbyssä AC Milania vastaan 1981, jossa hän teki voittomaalin. Samana vuonna Inter voitti molemmat paikalliskamppailut Milania vastaan, missä se onnistui seuraavan kerran vasta 2007.

Oriali oli maajoukkueen avainpelaaja  vuoden 1982 MM-kisoissa Espanjassa. Oriali pelasi turnauksessa viisi ottelua mukaan luettuna loppuottelu Länsi-Saksaa vastaan. Finaali päättyi Italian 3–1-voittoon.

Orialin viimeinen maaottelu oli Göteborgissa 29. toukokuuta 1983 Ruotsia vastaan pelattu ottelu, joka päättyi Ruotsin 2–0-voittoon.

Kauden 1982–1983 päätteeksi Oriali siirtyi Fiorentinan joukkueeseen, jossa hän pelasi neljä kautta. Oriali lopetti jalkapallouransa 1987 pelattuaan 384 ottelua ja tehtyään 40 maalia Serie Assa ja 28 maalia muissa kilpailuissa.

## Ura valmentajana

Lopetettuaan pelaajauransa Oriali siirtyi valmennuspuolelle. Hän aloitti Bolognan urheilutoimenjohtajana siirtyen sieltä Parman organisaatioon. Oriali palasi Inter Milanoon seuran tekniseksi johtajaksi. Vuonna 2001 hän siirtyi Interin pelaajakaupoista vastaavaksi johtajaksi ja toinen entinen Interin pelaaja Marco Branca otti hänen paikkansa teknisenä johtajana. Gabriele Oriali on myös Inter Milanon edustusjoukkueen edustaja.

## Saavutukset
* Maailmanmestaruus 1982
* Serie A: 1971 ja 1980
* Italian cup: 1978 ja 1982

## Lähteet
Eye II Eye

**Eye II Eye** on Scorpionsin neljästoista studioalbumi, joka julkaistiin vuonna 1999. Kappaleet "To Be No. 1", "Mysterious", "10 Light Years Away / Start Me Up", "Eye to Eye", "Aleyah" julkaistiin singlenä. Albumin kappale "Du bist so schmutzig" oli Scorpionsin ensimmäinen saksankielinen kappale.
Suomen albumilistalla se sijoittui sijalle 37.

## Kappaleet

## Kokoonpano
;Scorpions
* Klaus Meine - laulu
* Matthias Jabs - soolokitara, taustalaulu
* Rudolf Schenker - kitara, taustalaulu
* Ralph Rieckermann - basso, taustalaulu
* James Kottak - rummut, taustalaulu

;Muut muusikot
* Mick Jones - kitara
* Peter Wolf - piano, koskettimet

## Arvostelut
* AllMusic: 
* Soundi: 

## Lähteet

## Aiheesta muualla
* 
*
F1 2010

**F1 2010** on Codemastersin kehittämä ja julkaisema ajopeli, joka perustuu Formula 1 -kauteen 2010. Peli julkaistiin PlayStation 3-, Xbox 360- ja Microsoft Windows -alustoille syyskuussa 2010. Julkaisuviikollaan peli nousi heti Isossa-Britanniassa viikon myydyimmäksi peliksi. Peliä on myyty 2,3 miljoonaa kappaletta maailmanlaajuisesti.

Peli sisältää kaikki kauden 2010 kuljettajat, tallit ja radat sekä uuden Korea International Circuit -radan Etelä-Koreassa. Pelin uratilassa voi ajaa seitsemän kokonaista F1-kautta. Uratilassa jokaisen kisan jälkeen siirrytään varikolle tapaamaan kisainsinöörejä, kävellään varikkoalueella ja tavataan mediaa, joten vuorovaikutus median kanssa on erittäin tärkeä osa uraa. Pelin sääjärjestelmää kutsutaan Active Track Technologyksi. Pelin ajettavuutta on ollut suunnittelemassa entisen Brawn GP -tallin testikuljettaja Anthony Davidson.

F1 2010 palkittiin BAFTA-palkinnolla vuoden 2010 urheilupeliksi.

## Tallit ja kuljettajat

## Radat
Sokokenkirvinen

**Sokokenkirvinen** (*Anthus sokokensis*) on itäafrikkalainen varpuslintu. Sen suppea elinympäristö käsittää mantereen itärannikon metsäisiä alueita Itä-Kenian Arabuko-Sokokessa ja Tansanian koillisosassa. Victor Gurney Logan Van Someren kuvaili lajin holotyypin Sokokesta 1921.

## Lähteet
Malindinkirvinen

**Malindinkirvinen** (*Anthus melindae*) on itäafrikkalainen varpuslintu. Sen suppea elinympäristö käsittää Somalian eteläosan ja Kenian rannikkoa. Siitä tunnetaan kaksi alalajia. George Ernest Shelley kuvaili lajin holotyypin Malindista Keniasta 1900.

## Lähteet
Louhikkokirvinen

**Louhikkokirvinen** (*Anthus crenatus*) on eteläafrikkalainen varpuslintu. Sen elinympäristö käsittää Etelä-Afrikan, Lesothon ja läntisen Swazimaan vuoristoalueita. Otto Finsch ja Gustav Hartlaub kuvailivat lajin holotyypin Kapkaupungin läheltä 1870.

## Lähteet
Viimeinen aalto

**Viimeinen aalto** (*The Last Wave*) on Peter Weirin ohjaama australialainen katastrofielokuva vuodelta 1977. 

## Rooleissa

## Lähteet
*

### Viitteet

## Aiheesta muualla
* 
* 
*
Keltakirvinen

**Keltakirvinen** (*Hemimacronyx chloris*) on eteläafrikkalainen varpuslintu. Sen elinympäristö käsittää Etelä-Afrikan Lohikäärmevuoret ja Lesothon etelä- ja itäosia. Martin Lichtenstein kuvaili lajin holotyypin Kapmaan itäosista 1842.

## Lähteet
Papuankirvinen

**Papuankirvinen** (*Anthus gutturalis*) on Uuden-Guinean vuoristoseutujen kotoperäinen varpuslintu. Siitä tunnetaan kolme alalajia. Charles Walter De Vis kuvaili lajin holotyypin Mount Maneaolta maan kaakkoisosasta 1894.

## Lähteet
Nailed Coil

**Nailed Coil** on tuusulalainen vuonna 2002 perustettu metalliyhtye. Yhtyeen musiikki yhdistelee pääpiirteittäin uuden tyylistä thrash metallia. Nailed Coil tunnetaan erittäin rajusta livemeiningistä. Yhtye on tehnyt vuosien aikana yhden täysipitkän levyn *Trail of Yesterday*, yhden promon *Strong Words Dying* ja neljä EP:tä. Vuonna 2009 yhtye julkaisi DVD:n nimellä *The Full Blown Breakout*, joka sisältää muun muassa yhtyeen livevideoita ja musiikkivideoita. Vuonna 2007 Nailed Coil voitti kansainvälisen Metal Camp 2007 -kilpailun. Yhtye pääsi Sloveniaan soittamaan legendaaristen yhtyeiden kanssa.

Yhtyeen jäsenet ovat pysyneet samana vuodesta 2002 lähtien. Vuonna 2007 yhtye sai toisen kitaristin Juissi Kososen. 

## Jäsenet
* Joonas Kosonen – laulu, kitara
* Henri Grönberg – kitara
* Aaro Koponen – bassokitara
* Eero Wuokko – rummut

### Entiset jäsenet
* Henri Kansonen – kitara
* Teemu Laakso – kitara (2002–2010)
* Aki Salmenoja – laulu (2002–2012)
* Emil Pohjalainen – kitara (2005–2007) 

## Diskografia
### Studioalbumit
* 
* 

### EP:t
* 
* 
* 

### Demot
* 
* 

### DVD:t
* 

## Aiheesta muualla
* Yhtyeen viralliset sivut 
* 
*
Poikien pesula

**Poikien pesula** (*My Beautiful Laundrette*, televisiossa myös nimellä *Rakas pesulani*) on Stephen Frearsin ohjaama brittiläinen romanttinen draamakomedia vuodelta 1985.

*Poikien pesula* oli Frearsin läpimurtoelokuva. Se tehtiin alun perin brittiläiselle Channel 4 -&#8288;televisiokanavalle, mutta se menestyi Edinburghin elokuvajuhlilla niin hyvin, että se pääsi elokuvateatterilevitykseen ympäri maailmaa.

## Juoni
Nuori homoseksuaali pakistanilaismies Omar joutuu 1980-luvun alun Etelä-Lontoossa huolehtimaan alkoholisoituneesta toimittajaisästään, mutta tekee rakettimaisen nousun seudun liike-elämään remontoimalla Nasser-setänsä hoitaman kulahtaneen pesulaliikkeen trendikkääksi itsepalvelupesulaksi. Hän rikkoo normeja myös seurustelemalla valkoisen nuorukaisen Johnnyn kanssa.

## Rooleissa

## Tuotanto
Käsikirjoittaja Hanif Kureishi oli ensin ajatellut tekevänsä laajan eeppisen draaman pakistanilaisperheen siirtolaishistoriasta vuodesta 1945 aina 1970-luvulle. Lopulta tarina tiivistyi surrealistiseksi jännityskomediaksi, joka sijoittuu Margaret Thatcherin pääministerikauden alkuvuosiin ja Etelä-Lontooseen.

## Vastaanotto
*Poikien pesula* valittiin British Film Instituten vuonna 1999 kokoamalle listalle 1900-luvun sadasta parhaasta brittielokuvasta. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.

*Poikien pesula* oli merkittävä askel nuoren näyttelijän Daniel Day-Lewisin uralla, ja myös Saeed Jaffrey and Shirley Anne Field saivat kehuja roolitöistään.

Hanif Kureishi oli ehdolla parhaan alkuperäiskäsikirjoituksen palkintoon sekä brittien Bafta-palkintogaalassa että Oscareissa. Bafta-ehdokkuuden sai myös Saeed Jaffrey roolistaan Nasser-setänä. Yhdysvaltalainen National Board of Review of Motion Pictures nimesi *Poikien pesulan* yhdeksi vuoden 1985 kymmenestä parhaasta elokuvasta ja palkitsi Daniel Day-Lewisin sekä tästä että roolistaan elokuvassa *[[Hotelli Firenzessä]]*.

## Lähteet

## Aiheesta muualla
* 
* 
*
Van de Graaffin generaattori

:*Rockyhtyeestä katso [[Van der Graaf Generator]].*

**Van de Graaffin generaattori** on sähköstaattinen generaattori, jossa pyörivä eristehihna kuljettaa sähkövarausta maasta pallonmuotoiseen metallikupuun. Hihna varataan ylläpitämällä koronapurkausta hihnan toisella puolella. Fyysikko ja keksijä Robert Van de Graaff rakensi ensimmäisen toimivan korkeajännitegeneraattorin vuonna 1929.

Van de Graaffin tandemkiihdytin on hiukkaskiihdytin, jonka toiminta perustuu van de Graaffin generaattoriin. Sitä voidaan käyttää muun muassa sädehoidossa. Kiihdytettävien ionien varaustilasta riippuen generaattorin hiukkassuihkun energia on yhdestä megaelektronivoltista 20–30 megaelektronivolttiin. Sitä voidaan käyttää myös radionuklidien tuottamiseen. Ionit kiihdytetään kondensaattorin potentiaalikentässä.

## Lähteet

## Aiheesta muualla
Sheena Tosta

**Sheena Tosta** (o.s. **Johnson**, s. 1. lokakuuta 1982) on yhdysvaltalainen 400 metrin aitajuoksija.

Tosta karsiutui 1998 Annecyn nuorten MM-kisoissa 400 metrin aitojen alkuerissä. Hän voitti matkan NCAA-mestaruuden vuonna 2003 ja 2004. Vuonna 2004 hän voitti Yhdysvaltain olympiakarsinnat ja Ateenan olympialaisissa hän juoksi matkan neljänneksi ajalla 53,83. Tosta sijoittui  kahdeksanneksi. Hän karsiutui seuraavana vuonna Osakan MM-kisoissa välierissä.

Tosta voitti Pekingin olympialaisissa 2008 olympiahopeaa 400 metrin aidoissa ajalla 53,70. Kauden lopussa hän juoksi  viidenneksi. Seuraavana vuonna hän karsiutui Berliinin MM-kisoissa välierissä ja sijoittui  kuudenneksi.

## Ennätykset
### Ulkoradat
* 100 metrin juoksu: 11,68 (2006)
* 200 metrin juoksu: 23,42 (2007)
* 400 metrin juoksu: 52,14 (2009)
* 100 metrin aitajuoksu: 12,75 (2004)
* 400 metrin aitajuoksu: 52,95 (2004)

### Sisäradat
* 300 metrin juoksu: 38,69 (2000)
* 60 metrin aitajuoksu: 8,06 (2004)

## Lähteet
*
Kriketin Euroopan-liiga 1999

**ECC Trophy 1999** pelattiin Korfussa Kreikassa syyskuussa. Turnaus vastaa nykyistä Euroopan-liigan 3. divisioonaa.

## Alkulohkot

### Ryhmä A

### Ryhmä B

## Jatko-ottelut

### Mitaliottelut

### Sijoitusottelut

* sijat 5-6:  -  118-117

## Lähteet

* http://www.icc-europe.org/ECC/DATABASE/1999/TOURNAMENTS/ECCTROPHY/about.shtml
Käki (ryhmä)

**Käki-ryhmä** on vuonna 1996 perustettu kuvataiteilijaryhmä. Käki-ryhmä on pitänyt useita taidenäyttelyitä Suomessa ja ulkomailla. Vuonna 1997 ryhmä toteutti ympäristötaideteoksen *Valoa ateljeessa* Espoossa.

Vuonna 2010 Käki-ryhmän näyttely oli Kaunasissa Liettuan taiteilijaseuran Meno Parkas galleriassa. Seuraavana vuonna ryhmän näyttely oli Tallinnassa kulttuurikeskus Salmessa. Keväällä 2012 ryhmä järjesti näyttelyn ja performanssin Berliinin Suomi keskuksessa.

Käki-ryhmän taiteilijat ovat jäseniä Espoon kuvataiteilijat r.y:ssä ja myös muiden kuvataiteilijoiden ammattijärjestöjen jäseniä.        

## Ryhmän jäseniä
* Anneli Hilli, taidemaalari ja taidegraafikko
* Helka Immonen, taidemaalari 
* Iia Jännes, taidemaalari
* Mauri Olavi Keinänen, valokuvataiteilija/kuvataiteilija
* Taimi Lindström, taidegraafikko
* Heikki Pasanen, performanssi/kuvataiteilija
* Marja-Leena Valkola, taidemaalari
* Eeva-Riitta Vilkuna, taidemaalari

## Lähteet

* Aamuposti -lehti 14.3.2018
*Länsiväylä -lehti 30.3.2016
* Kouvolan Sanomat -lehti 2.8.2016
* Youtube Mauri Olavi Keinänen ja Käki-ryhmä 

### Viitteet

## Aiheesta muualla

* Käki-ryhmä, Vernissage 28.04.2023
Michael Jackson: 30th Anniversary Celebration: The Solo Years

**Michael Jackson: 30th Anniversary Celebration: The Solo Years** olivat Michael Jacksonin 30-vuotisen soolouransa kunniaksi vuonna 2001 Madison Square Gardenissa, New Yorkissa tekemää kaksi konserttia. Konsertit televisioitiin ja näytettiin myöhemmin CBS-tv-verkossa. Kummatkin konsertit myytiin loppuun viidessä tunnissa. Liput olivat popmusiikin kaikkien aikojen kalleimmat; parhaimmat paikat maksoivat 5&nbsp;000 dollaria sisältäen ruokailun Jacksonin kanssa sekä nimikirjoituksella varustetun julisteen. Jackson tienasi kummastakin konsertista 7,5 miljoonaa dollaria, mikä on yli 150&nbsp;000 dollaria minuutilta. Konsertit olivat Jacksonin ensimmäiset konsertit manner-Yhdysvalloissa sitten vuonna 1989 päättyneen Bad World Tour -kiertueen.

Ensimmäisen tunnin aikana konserteissa esiintyi useita eri artisteja ja yhtyeitä, jotka esittivät Jacksonin tunnettuja kappaleita sekä omia kappaleitaan. Toisen tunnin aikana muiden artistien ja yhtyeiden esitysten jälkeen Michael tuli lavalle yhdessä The Jacksons -yhtyeen kanssa. Tämä oli ensimmäinen kerta kun yhtye nähtiin koossa sitten vuoden 1984 Victory Tour -kiertueen. Yhtye esitti sen tunnetuimpia kappaleita, jonka jälkeen Jackson esitti omaa soolotuotantoansa.

## Esityslista
*Jackson ei harjoitellut ensimmäistä konserttia varten. Tämän vuoksi Jackson antoi yleisön valita seuraavan kappaleen "Billie Jeanin" jälkeen. Yleisö valitsi "You Rock My Worldin", mutta taustayhtye ei ollut valmis, joten he päättivät soittaa ennen tuota kappaletta "Black or Whiten"

* Kummatkin konsertit pidettiin syyskuussa 2001 Madison Square Gardenissa, New Yorkissa. Televisiossa esitetty taltiointi koostui kummankin konsertin kohokohdista. 

* Televisiotaltioinnissa ei esitetty "We Are the Worldia" eikä "You Rock My Worldin" repriisiä, jotka esitettiin ensimmäisen konsertin lopussa.

### Perjantai, 7. syyskuuta 2001

### Maanantai, 10. syyskuuta

## Päivämäärät
Jyväskylän Valo

**Jyväskylän Valo** on Jyväskylässä toimiva pesäpalloseura, joka pelaa naisten maakuntasarjaa kesällä 2024. Vuonna 2010 naisten joukkue pelasi yhden kauden Superpesiksessä. Miesten joukkue pelaa kuntopesistä. Seura on perustettu vuonna 1948.

## Lähteet

## Aiheesta muualla
* Joukkueen kotisivut
Osimon sopimus

** Osimon sopimus** allekirjoitettiin vuonna 1975 Italian ja Jugoslavian välillä Osimon kaupungissa Italiassa. Sopimuksella jaettiin Triesten vapaa-alue, joka sijaitsi näiden kahden maan rajalla Adrianmeren rannikolla.

Sopimuksen jälkeen Italiassa oli sloveenivähemmistö ja Jugoslaviassa (myöhemmin Sloveniassa) italialaisvähemmistö, ja näiden asemasta ja omaisuudesta on käyty kiistoja jatkuvasti Jugoslavian hajoamissotien jälkeen.
 
## Lähteet
Kriketin Euroopan-liiga 1998

**Kriketin Euroopan-mestaruuskilpailut** pelattiin kaudella 1998 kahdessa sarjassa. Pelipaikkana oli Haag, Alankomaat ja kisojen ajankohta 18.-25. heinäkuuta.

## Mestaruussarja

## Karsintasarja

## Sijoitusottelut

* sijat 1-2:  -  146-145
* sijat 3-4:  -  245-242
* sijat 5-6:  - ECB XI  243-242
* sijat 7-8:  -  220-196
* sijat 9-10:  -  Gibraltar 204-138

## Lähteet

* https://web.archive.org/web/20080723213636/http://www.icc-europe.org/ECC/DATABASE/1998/TOURNAMENTS/EUROCHAMS/about.shtml
Kriketin Euroopan-liiga 2000

**Kriketin Euroopan-mestaruuskilpailut** pelattiin kaudella 2000 divisioonissa 1 ja 2. Pelipaikkana oli Glasgow, Skotlanti ja kisojen ajankohta 21.-27. heinäkuuta.

## 1. divisioona

## 2.divisioona

## European Representative Festival 2000

Turnaus vastasi nykyistä 4.divisioonaa. Se pelattiin Wienissä, Itävallassa 21.-25. elokuuta ja sen voitti **Norja**.

## Lähteet

* http://www.icc-europe.org/ECC/DATABASE/2000/TOURNAMENTS/EUROCHAMS/about.shtml 
* http://www.icc-europe.org/ECC/DATABASE/2000/TOURNAMENTS/ECCREPFEST/about.shtml
Kriketin Euroopan-liiga 1996

**Kriketin Euroopan-mestaruuskilpailut** pelattiin kaudella 1996 Kööpenhaminassa, Tanskassa.

## Alkulohkot

### Ryhmä A

### Ryhmä B

## Sijoitusottelut

* sijat 1-2:  -  225-223
* sijat 3-4:  - NCA  99-97
* sijat 5-6:  -   Gibraltar 76-72
* sijat 7-8:  -  98-97


## Lähteet

*https://web.archive.org/web/20080720141246/http://www.icc-europe.org/ECC/DATABASE/1996/TOURNAMENTS/EUROCHAMS/about.shtml
Hải Dương

**Hải Dương** on kaupunki Vietnamin pohjoisosassa, samannimisen maakunnan pääkaupunki. Vuonna 1999 kaupungissa oli noin 112&nbsp;000 asukasta.

Hải Dương sijaitsee Punaisenjoen kahden sivujoen, Thia Binhin ja Ke Satin, yhtymäkohdassa noin 60 km Hanoista itään. Kaupunki pyrkii kehittymään osaksi Hanoin työssäkäyntialuetta. Siellä on 17 alakoulua, 13 yläkoulua ja kuusi jatkokoulua sekä ammatillisia oppilaitoksia.

## Lähteet

## Aiheesta muualla
Kriketin Euroopan-liiga

**Kriketin Euroopan-liiga** on vuonna 1996 käynnistynyt sarja, jossa ratkaistaan kahden vuoden välein kriketin Euroopan mestaruus.

## Euroopan-liigan voittajat

ECB = England and Wales Cricket Board 
4. divisioona ennen vuotta 2006 tunnettiin nimellä *ECC Representative Tournament*-
3. divisioona 2005 -> *Affiliates Championship* ja aiemmin *ECC Trophy* 

## Katso myös

* | Divisioonat ja Ranking

## Lähteet

* http://www.icc-europe.org/ECC/index.shtml
Aaron Armstrong

**Aaron Armstrong** (s. 14. lokakuuta 1977) on trinidadtobagolainen pikajuoksija.

Armstrong voitti 2005 maansa mestaruuden 200 metrin juoksussa. Myöhemmin samana vuonna hän kilpaili samalla matkalla Helsingin MM-kisoissa, joissa karsiutui toisissa alkuerissä ajalla 20,94. Kauden lopussa hän sijoittui  kuudenneksi ajalla 20,75. Seuraavana vuonna Armstrong voitti jälleen Trinidad ja Tobagon mestaruuden 200 metrillä. Hän juoksi Kansainyhteisön kisoissa matkan viidenneksi ajalla 20,61.

Armstrong kilpaili 2008 Pekingin olympialaisissa, joissa hän karsiutui 200 metrillä toisissa alkuerissä ajalla 20,58. 4 × 100 metrin viestijuoksun alkuerissä hän oli mukana Trinidad ja Tobagon joukkueessa. Loppukilpailussa Armstrongin tilalla joukkueessa juoksi Emmanuel Callender. Joukkue sijoittui alun perin toiseksi, mutta nousi jälkikäteen olympiavoittajaksi kun Jamaikan joukkue hylättiin Nesta Carterin dopingkäryn takia. 

Armstrong karsiutui seuraavana vuonna Berliinin MM-kisoissa 200 metrin alkuerissä. Delhin Kansainyhteisön kisoissa 2010 hän sai pronssia 100 metrillä ajalla 10,24. Daegun MM-kisoissa 2011 Armstrong karsiutui 100 metrin alkuerissä.

## Henkilökohtaiset ennätykset

### Ulkoradat
* 100 metrin juoksu: 10,03 (2009)
* 200 metrin juoksu: 20,08 (1999)
* 400 metrin aitajuoksu: 51,68 (2002)

### Sisäradat
* 55 metrin juoksu: 6,24 (2001)
* 60 metrin juoksu: 6,62 (2005)
* 200 metrin juoksu: 20,81 (2001)

## Lähteet
Jules ja Jim

**Jules ja Jim** (, Suomessa myös nimellä **Jules ja Jim – rakkauden hymy**) on François Truffaut’n ohjaama ranskalainen draamaelokuva vuodelta 1962. Se perustuu Henri-Pierre Rochén samannimiseen romaaniin.

*Jules ja Jim* oli Truffaut’n kolmas elokuva ja sitä pidetään yhtenä hänen parhaista ja rakastetuimmista elokuvistaan. Se oli myös ranskalaisen elokuvan uuden aallon merkittävimpiä elokuvia.

## Juoni
Rochén omaelämäkerralliseen esikoisromaaniin perustuvassa elokuvassa eletään ensimmäistä maailmansotaa edeltäviä ja sen jälkeisiä vuosia (1912–1932). Kaksi nuori miestä, saksanjuutalainen Jules (Oskar Werner) ja ranskalainen Jim (Henri Serre) tapaavat Pariisissa vuonna 1912, ystävystyvät kauniin ja vapaamielisen Catherinen (Jeanne Moreau) kanssa ja rakastuvat häneen molemmat. Jules avioituu Catherinen kanssa, mutta sodan jälkeen heidän liittonsa kariutuu ja Jim tulee uudestaan kuvioihin, traagisin seurauksin.

## Rooleissa

## Musiikki
Georges Delerue on säveltänyt elokuvan musiikin. Jeanne Moreau laulaa puolivälissä kappaleen "Le Tourbillon (de la vie)" (Elämän pyörremyrsky), sen säveltäjän Serge Rezvanin (salanimellä Boris Bassiak) säestäessä kitaralla.

## Palkinnot ja tunnustukset
Elokuva sai Britanniassa BAFTA-palkintoehdokkuuden parhaan vieraskielisen elokuvan kategoriassa.

Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja *Jules ja Jim* oli mukana  heistä yhdentoista listalla. Vuonna 2018 BBC:n kansainvälinen asiantuntijaraati äänesti sen kaikkien aikojen sadan parhaan ei-englanninkielisen elokuvan joukkoon.

## Lähteet

## Aiheesta muualla
* 
* 
*
Tunnusraitayökkönen

**Tunnusraitayökkönen** (*Orthosia gothica*) on keskikokoinen, ruskea yöperhoslaji. Lentoaikansa puolesta se kuuluu kevään ensimmäisiin perhosiin.

## Koko ja ulkonäkö
Tunnusraitayökkönen on keskikokoinen, perusväritykseltään vaatimaton, ruskean ja harmaankirjava yökköslaji. Etusiiven keskellä, rengastäplän ja munuaistäplän välissä, on yleensä selvästi erottuva, hyvin tumma, hieman isoa L-kirjainta muistuttava kuvio. Tämä tunnusomainen kuvio voi kuitenkin olla myös keskiruskea tai jopa selvästi muuta siipeä vaaleampi, ja joskus rengastäplä saattaa jakaa sen kahteen osaan. Siiven takaosassa, keskivarjossa, on yleensä näkyvissä toinen tumma, likimain suorakaiteen muotoinen kuvio. Takasiivet ovat vaaleanruskeat, ja siipiväli on 31&ndash;38&nbsp;mm. Ulkonäöltään samantapaisia lajeja ovat kilpiruuniyökkönen (*Xestia c-nigrum*) ja kolmioruuniyökkönen (*Xestia triangulum*).

## Levinneisyys ja lentoaika
Levinneisyysalue kattaa koko Euroopan. Keski-Euroopassa laji lentää maalis-huhtikuussa, Suomessa aikuiset perhoset lentävät huhtikuun puolivälistä kesäkuun alkuun.

## Elinympäristö ja elintavat
Tunnusraitayökkönen on erittäin yleinen laji, jonka yleisyyttä lisää sen viihtyminen kaikenlaisissa ympäristöissä. Laji on aktiivinen pimeän aikaan ja lentää helposti valolle. Päivisin aikuisia perhosia voi löytää lepäämästä ulkovalojen läheisyydessä. Aikuiset perhoset vierailevat kukilla. Laji talvehtii kotelona.

## Ravintokasvi
Toukka syö monia kasvilajeja.

## Lähteet
MPDT

**MPDT** eli *MPD*-rakettimoottori on kehitteillä oleva magnetoplasmadynaaminen rakettimoottori joka sopii käytettäväksi planeettain välisessä avaruudessa.
Tästä moottorityypistä käytetään myös nimeä **LFA** eli Lorentzin voimaan pohjautuva kiihdytin. MPDT:ssä ajoaine ionisoidaan kiihdytinkammiossa ja poistetaan moottorista Lorenzin voimalla kiihdyttäen. Lorenzin voima syntyy, kun plasmaksi ionisoitu ajoaine ja sitä ympäröivät magneettikentät vuorovaikuttavat keskenään. MPDT muistuttaa jonkin verran VASIMR:tä. MPD:n etuina on mm. suhteellisen suuri työntövoima. Moottorin ajokyky on miltei sama kuin planeettainvälisessä avaruudessa käytettyjen nesterakettien. Miinuksia ovat elektrodien kulumineen ja ehkä se, että litium on paras polttoaine, ei vety.

## Lähteet
* Three-phase electric arc plasma torches "Star"  – Keldysh Research Center official web page 

### Viitteet
Give In to Me

**Give In to Me** on yhdysvaltalaisen laulajan Michael Jacksonin seitsemäs vuoden 1991 albumilta *[[Dangerous (Michael Jacksonin albumi)|Dangerous]]* julkaistu single. Se julkaistiin helmikuussa 1993. Kappaleella soittaa rock-yhtye Guns N’ Rosesin kitaristi Slash.

## Kappaleet
# ”Give In to Me” – 5:26
# ”Dirty Diana” – 4:52
# ”Beat It” – 4:17

## Aiheesta muualla
*
Tony Moran

**Anthony ”Tony” Moran** on yhdysvaltalainen miksaaja, tuottaja ja dj.

## Diskografia
### Albumit
*2000: *Shine On* 
*2003: *Maze*  
*2004: *Tour De Beats* 
*2008: *The Event* 

### Kokoelmat
*2001: *Global Groove: A Deeper Heart*
*2002: *Global Groove: House*
*2002: *Party Groove: Hotlanta*
*2003: *Global Groove: Clubland, Vol. 2*
*2004: *Party Groove: Winter Party, Vol. 7*

### Remixit
*1995: "Everlasting Love" (Gloria Estefan)
*1995: "Point of No Return" (Exposé)
*1996: "Chains" (Tina Arena)
*1996: "A Boy Like That (The Remixes)" (Selena)
*1997: "Step By Step" (Whitney Houston)
*1997: "Blood on the Dance Floor" (Michael Jackson)
*1997: "HIStory" (Michael Jackson)
*1997: "One More Time" (Real McCoy)
*1997: "Havana" (Kenny G.)
*1997: "You Don't Know" (Cyndi Lauper)
*1997: "Together Again" (Janet Jackson)
*1998: "My Heart Will Go On" (Celine Dion)
*1999: "Dov'è L'Amore" (Cher)
*1999: "Don't Stop" (Gloria Estefan)
*1999: "To Love You More" (Celine Dion)
*2005: "The Wings" (Gustavo Santaolalla)
*2005: "We Belong Together" (Mariah Carey)
*2005: "Don't Forget About Us" (Mariah Carey)
*2005: "Into the West" (Annie Lennox)
*2006: "It Makes A Difference" (Kim English)
*2006: "Relax (Take It Easy)" (Mika)
*2006: "Call on Me" (Janet Jackson)
*2006: "Get Together" (Madonna)
*2006: "Unfaithful" (Rihanna)
*2006: "About Us" (Brooke Hogan)
*2007: "Live Luv Dance" (Ron Perkov)
*2007: "Step Into The Light" (Darren Hayes, australialaisen Savage Garden -duon laulaja)
*2007: "It's My Life" (S Blush)
*2007: "Qué Hiciste" (Jennifer Lopez)
*2007: "Everybody Dance" (Deborah Cox)
*2007: "Walk Away" (Kristine W.)
*2008: "Take a Bow" (Rihanna)
*2008: "I Get Off" (Ron Perkov)
*2009: "Just Dance" (Lady Gaga)
*2009: "Miss You" (Ron Perkov)
*2009: "Crazy Possessive" (Kaci Battaglia)
*2009: "The Power of Music" (Kristine W)
*2010: "Russian Roulette" (Rihanna)
Joonas Laurikainen

**Joonas Laurikainen** (s. 19. toukokuuta 1983 Turku) on suomalainen jalkapalloilija ja futsalpelaaja. Hänen pelipaikkansa on keskikenttäpelaaja. Hän edustaa futsalissa porilaista FC Jazzia. Aikaisemmin hän on pelannut Futsal-liigaa myös Turun Pallokerhossa.

Laurikainen on pelannut Veikkausliigassa kolmena kautena yhteensä 40 ottelua: Interissä hän pelasi kolme ottelua kaudella 2005 ja Jarossa 11 ottelua kaudella 2008 ja 26 kaudella 2009. Liigamaaleja hän on tehnyt viisi, joista jokaisen Jarossa. Lisäksi Laurikainen on edustanut urallaan muun muassa Pallo-Iiroja (2004) sekä ruotsalaisia Moraa (2006) ja Hudiksvallia (2007). Jazziin hän siirtyi kaudeksi 2010 kolmivuotisella sopimuksella. Laurikainen toimi pelaamisen ohella seuran junioripäällikkönä.

Suomen futsalmaajoukkueessa Laurikainen pelasi ensimmäisen kerran vuonna 2006. Hän on tehnyt 32 maaottelussaan 13 maalia, joilla hän on viidennellä sijalla eniten maaleja Suomen maajoukkueessa tehneiden pelaajien listalla. Laurikainen valittiin Suomen vuoden futsalpelaajaksi vuonna 2008. 

Laurikaisen isä on jalkapallovalmentaja Mika Laurikainen.

## Lähteet
QGIS

**QGIS** on ilmainen, vapaa, avoimen lähdekoodin paikkatieto-ohjelmisto, joka sisältää mahdollisuuden tiedon selaamiseen, muokkaamiseen ja analysointiin.

## Kehitys
QGIS tunnettiin aikaisemmin nimellä *Quantum GIS*. Tästä nimestä käytettiin yleisesti lyhennettä QGIS, joka lopulta korvasi vanhan nimen kaikissa ohjelmiston osissa, kuten koodi ja dokumentaatio, sekä ulkoisessa tiedotuksessa.

QGIS on kirjoitettu C++-ohjelmointikielellä ja sen graafinen käyttöliittymä on suunniteltu Qt-kirjastolla. QGIS mahdollistaa C++ ja Python-ohjelmointikielillä tehtyjen liitännäisten käytön. Qt:n lisäksi QGIS on riippuvainen GEOS-kirjastosta ja SQLite-ohjelmistosta. Muita suositeltavia ohjelmistoja ovat GDAL, GRASS GIS, PostGIS sekä PostgreSQL. Ohjelmistoa kehitetään Open Source Geospatial Foundationin eli OSGeo:n tuella.

QGIS on alustariippumaton ohjelmisto, ja se tukee useita käyttöjärjestelmiä, kuten Mac OS X, Linux, Unix ja Microsoft Windows. QGIS on jatkuvan kehityksen alla, ja siihen julkaistaan säännöllisiä päivityksiä ja bugikorjauksia. QGIS on käännetty lukuisille kielille.

## Tiedostomuodot
QGIS mahdollistaa ESRIn shapefile-tiedostomuodon, sekä paikkatietojakauman käytön, mutta ESRIn uudempaa geodatabase-tiedostomuotoa ei kuitenkaan tueta. MapInfo, PostGIS ja useita muita tiedostomuotoja on mahdollista käyttää QGIS:ssä. QGIS tukee verkkopohjaisten rajapintojen, kuten WMS ja WFS, käyttöä. Tämä mahdollistaa ulkoiset tietolähteet.

QGIS hyödyntää GDAL kirjastoa, jonka myötä QGIS tukee 84 vektoriformaattia ja 161 rasteriformaattia

## Toiminnallisuus
QGIS mahdollistaa integroinnin muiden avoimen lähdekoodin paikkatietokirjastojen kanssa, kuten PostGIS, GRASS GIS ja MapServer, täten mahdollistaen useita eri toiminnallisuuksia.

## Katso myös
* Paikkatietojärjestelmä

## Lähteet

## Aiheesta muualla

* QGIS Kotisivu
* "The QGIS Podcast" 
* QGIS kiinnostaa kaupunkeja  Positio-lehti 1/2017, Maanmittauslaitos
Killing Me

**Killing Me** on Cristal Snow'n toukokuussa 2010 julkaistavan toisen albuminsa, God You Made Me Wicked'n, toinen single. Kappale sai ensisoittonsa YleX-radiokanavalla 19. maaliskuuta 2010.

Kappaleen on kirjoittanut Cristal Snow, Jukka Kosunen sekä Heikki Liimatainen. Taustoja laulaa Jimi Constantine sekä Elena Mady.

*Killing Me* nousi heti NRJ-radiokanavan Toivotuimmat Top10-listalle lisäyspäivänä sijalle #1 ja pysytteli siellä pitkän aikaa. Kappale on pysynyt kokonaisuudessaan NRJ:n Top10-listalla yli kolme kuukautta.

## Julkaisu
Single julkaistiin digitaalisesti 12. huhtikuuta 2010. Singlestä valmistettiin 10 kappaletta fyysisiä promosinglejä DJ-käyttöön sekä lehdistölle.

## Musiikkivideo
Singlelle kuvattiin musiikkivideo maaliskuun 2010 alussa.

Musiikkivideolla nähdään Snow kävelemässä raivopäissään tunnelissa. Hän potkii ilmaa ja sylkäisee matkallaan. Puolessavälissä hän kääntyy ja palaa sinne mistä on paennut. Tunnelin päähän saapuessaan savua alkaa tulla lisää ja Snow tunkeutuu ihmismassan läpi, jotka kaikki ovat kääntyneenä tunnelista poispäin. Snow ottaa ihmismassan keskeltä kuvan, siitä mitä ihmiset tuijottavat, ja lähettää sen viestinä jollekin. Kuvassa näkyy palava talo ja viestissä lukee "Your house is on fire" (suom. Talosi on tulessa). Video päättyy kuvaan kun Cristal lähtee taas pois tunnelia päin ja lähikuvassa asfaltille tipahtaa tulitikkuaski. 

Videon ohjaaja Misko Iho ehdotti videoon ensin stunttia, mutta Snow halusi tehdä stunttiosuudet itse. Video kuvattiin yöllä Helsingissä ja siinä Snow juoksee palava takki päällään. Video julkaistiin 12. huhtikuuta Misko Ihon YouTube-kanavalla ja se julkaistiin myös Cristal Snown kotisivulla.

### Palkintoehdokkuudet
Ihon ohjaama *Killing Me* musiikkivideo pääsi ehdolle Oulun Musiikkivideo Festivaaleilla 2010. Myöhemmin samana vuonna video asettui ehdolle *Best Video* -sarjassa scandipop.co.uk -sivustolla.

*Killing me* sai ehdokkuuden myös Vuoden kotimainen biisi -sarjassa Black Cherry -blogissa, ja myöhemmin julkistettiin äänestyksen voittajaksi.

## Listasijoitukset

## Lähteet
* Cristal Snow'n Facebook
* Cristal Snow'n Myspace

### Viitteet

## Aiheesta muualla
* Cristal Facebookikssa
* 
* Cristalin blogi Suosikin sivuilla
* Osta "Killing Me - Single" iTunesista
* Katso "Killing Me" musiikkivideo  Cristal Snow'n kotisivulla
* Kuuntele ''Killing Me'' Spotify:llä